Forslag+til+støtte+af+avlere+under+omlægning+til+medlemsmødet+d.+16.04.2012

=Skal vi aftage frugt og grønt fra avlere, der er under omlægning?=

KBHFF er en organisation baseret på direkte handel. Det er et begreb, som giver mulighed for at fastholde økologien som en bevægelse, der hele tiden rykker både kvalitativt og i størrelse. Vi kan i fællesskab med vores leverandører udvikle nye måder at emballere på og forbedre det økologiske sortiment. Og vi kan (måske) direkte påvirke det økologiske areal ved at få landmænd til at omlægge eller skabe motivation til omlægning i forbindelse med ejerskifte.

Hvad betyder KBHff for økologien på Sjælland?

Der dukker jævnligt – senest på generalforsamlingen – spørgsmål op om, hvad for et fodafryk KBHFF egentlig sætter. Er vi med til at give økologien vind i sejlene eller stjæler vi bare markedsandele fra andre? Det er et vanskeligt spørgsmål at besvare.

Et udgangspunkt kunne være at se på areal. Kommer der mere jord under øko-plov?

Er der nye landmænd, der kommer i gang?

En måde at sikre den slags effekter på kunne være at engagere KBHFF i at aftage varer fra avlere, der ønsker / er i færd med at omlægge til øko-landbrug.

I KBHFF’s vedtægter står at foreningens formål er ”at forsyne medlemmerne med et sæsonbetonet udvalg af økologiske varer...” Dette lever omlæggere IKKE op til i den periode, de er under omlægning. I vedtægterne står til gengæld også, at foreningens formål er ”at være en del af en bæredygtig fremtid ved at gøre bæredygtige, økologiske fødevarer tilgængelige for alle”. Dette formål kan vi frremme ved at få mere økologisk dyrket jord på Sjælland.

Hvis det er gode og rene nok varer, der produceres, kunne KBHFFstøtte avlere, der er er under omlægning, ved at købe deres varer, før de gør sig fortjent til øko-mærket. På den måde kunne vi som forening virke progressivt ved at aftage varer, som er usprøjtede men pga. mærkningsordninger først kan få mærket efter 3 år. Indkøbet af disse frugter / grønsager fra avlere under omlægning skulle baseres på aftaler i stil med dem, vi har med vores nuværende øko / bio avlere, og danne basis for et fortsat samarbejde også efter omlægningsperioden.

Forslag: Indkøbsgruppen får i en forsøgsperiode på ½ år fra medlemsmødet grønt lys til at indgå aftaler med omlæggere, enten i fuld skala (hele KBHFF), i enkelte afdelinger eller i løssalg. Der indgås kun aftaler med hele landbrug, der omlægger, dvs ikke konventionelle landmænd, der omlægger en del af deres areal.

Det er lidt uklart, om en sådan vedtagelse kræver en vedtægtsændring (jvf oven for). I så fald kan det tidligst gennemføres til KBHFF’s generalforsamling til efteråret. Derfor formuleringen om en forsøgsperiode. I forsøgsperioden forsker Kollektivgruppen mere i, om der skal formuleres en vedtægtsændring og udarbejder evt forslag til en sådan.